Seokguram

Seokguram (石窟庵; Gua Seokgul) yito tuwawu lo kuil Buddha bilulo'aliyo to Hu'idu Toham to Gyeongju, provinsi Gyeongsang Utara, Korea Selatan. Seokguram botiya maa lowali harata nasional lo Korea Selatan wolo daputari nomoro 24 anggadu 1962 wawu maa lowali Situs Warisan Dunia UNESCO anggadu taawunu 1995. Kim Daeseong, perdana menteri lo kerajaan Silla Lotituwawu taa lopo'opiyohu Gua Seokgul to taawunu 742 to masa pemerintahan Olongiya Gyeongdeok. 

Yilapato pilo'opiyohiyo to taawunu 774, wawu maa tilanggulaliyo Seokbulsa (석불사, Kuil Buddha Botu). Gowa Seokgul lowali tambati po'ibadatiya lo ngongala'a kerajån Silla to masa boyito. Uwalo wungguli, Olongiya Silla lomongu Seokguram talu-talu ode deheto pobbutuwa alihu Buddha molanenga sorangan lo Japangi ode Korea. 

 Arsitektur 
Seokguram botiya sebenarnya gowa botu pilohutu wawu ilukiri lonto botu granit wawu pilohutu desain khusus ode patuju pojiyara lo tawu. Aula uda'a lo kuil botiya ruangan heli-helili.
Pusat aula uda'aliyo woluwo patung Buddha lonto botu granit hulo-hulo'a to yitaato bunga teratai. Patung Buddha botiya pali-palito ukiran figur bodhisatva, mongotawu suci wolo dewa-dewa lo India to dingingo kuil. Kubah aula bilongu wolo wolihi lonto botu granit, diameter 6,58 meteri.
Figur-figur to helili lo Buddha botiya Bodhisatva Manjusri wawu Samantabhadra wolo dewa Brahma wawu Indra.

Tradisi mongukiri gambari lo Buddha to botu wawu stupa to dingingo pangato wawu to delomo gowa lo alamu asaliliyo lonto India, monggambari dewa limongoliyo mowali patung. huhutu botiya lapatiyo ma'p lololade ode Sina wawu Korea. Geologi Datahu Korea, u ngohuntuwa botu granit mototoheto, diila mowali pomahatiyalo gambari wawu patung to dingingo pangato.

 Rekontruksi 
Karena lohihewo diila to rawati wawu lapata'o karaja renovasi longa wakutu mohihewo, ngohuntuwa detail lo bangunan botiya lowali butola to mongo ahli, odelo dutuwa lo gowa u asli, bangunan-bangunan to Bulguksa meyalo tanggi potolohe lo taluhu to talu lo kuil maa didu'u.

Lopo'opiyohu wawu lopolayi'o kilaraja to taawunu 1703 sambe 1758, ngohilaya'o periode Jeosen. Dabo taa hekawasawa to lipu lebe mo'ohu'u pahamu Konfusianisme limongoliyo wawu menekan agama Buddha. Bangunan wawu gowa botiya lorusa da'a to abad 20. Pamarenta Jendral Chosen maa lokaraja rekontruksi po'otolu, dabo ngohuntuwa masa'ala u ilonggunga limongoliyo.

Japangi lopo'opiyohe tahap bungaliyo lonto taawunu 1913 sambe 1915. Karaja botiya pilohutu diila lomake studi memadai tomimbihu struktur lo gowa. Ngohilaya'o wakutu lo karaja botiya, struktur gowa ngope'e nga'amila bilonggari wawu lapata'o pilopohuli ulangi. U tilala da'a to karaja botiya, timongoliyo lopostabil sturktur yilapisiyaliyo lo beton. Utiye maa lo'oduhenga kelembaban wawu bocoro lo taluhu, wawu erosi to patung-patung boyito sababu didu mowali "monapasi".

Lapato Popateya Dunia II, to taawunu 1960-an, Presiden Park Chung Hee longahulo proyek restorasi uda'a. Masa'ala pengendalian suhu wawu kelembaban mowali atasiyalo sambe ode batasi tertentu mopohuna lo sistem mekanis. Struktur ayu to ruangan to talu onggo lowali butola ode ngohuntuwa ahali sojara, taa yakini bahwa Seokguran to awaliliyo mayi diya'a struktur odito u hemo'obubula pomilohu mato lo dulahu mobutu mayi to yitato deheto, wawu mo'otabula aliran lo dupoto ode delomo gowa.
Tayadu delomo gowa masa botiya bolo mowali bilohela moli kaca, u pilasangiya modaha monto odåtaliyo taa hipona'owa mayi momilohu, wawu booli'a lo suhu.

 Referensi 

Dalala:Korea